S wakka, ad d-naf belli laqent tezrawin aṭas ɣaf wayen yerzan amawal amasɣan. Ɣas ulac deg teqbaylit aṭas n umawal amasɣan, maca mazal tarkiṭ n umawal-agi deg tentaliyin niḍen. Ayagi, d ayen i d-yessekfel Kamal Nait-Zerrad deg tezrawt-is « Lexique religieux berbère et néologie »1 Ɣef waya, nessaram uqbel ad iɛeddi yiwen ɣer tutlayin niḍen i wakken ad d-yawi seg-sent, ad yeg tamuɣli qbel ɣef ugerruj n wawalen i yettwafren deg tentaliyin-nniḍen n tmaziɣt, am temẓabit, tatergit…